CELEX: 62011FN0045
Language: fi
Date: 2011-04-14 00:00:00
Title: Asia F-45/11: Kanne 14.4.2011 — ZZ v. EIP

25.6.2011   
            
            
               FI
            
            
               Euroopan unionin virallinen lehti
            
            
               C 186/35
            
         Kanne 14.4.2011 — ZZ v. EIP
   (Asia F-45/11)
   2011/C 186/66
   Oikeudenkäyntikieli: italia
   
      Asianosaiset
   
   
      Kantaja: ZZ (edustaja: asianajaja L. Isola)
   
      Vastaaja: Euroopan investointipankki
   
      Oikeusriidan kohde ja kuvaus
   
   Kantajan vuoden 2009 arviointikertomus on kumottava siltä osin kuin siinä ei anneta arvosanaa A tai B+ eikä esitetä hänen ylentämistään tehtävään D.
   
      Vaatimukset
   
   
               —
            
            
               24.9.2010 jäljennöksenä toimitettu toimi on kumottava siltä osin kuin valituslautakunta hylkäsi henkilöstösääntöjen 22 artiklan nojalla ja 18.3.2010 päivätyn kirjeensä mukaisesti kantajan vuoden 2009 arviointikertomuksestaan tekemän valituksen
            
         
               —
            
            
               vuoden 2009 arviointikertomus on kumottava arviointia koskevilta osin sekä siltä osin kuin siinä ei anneta kantajalle arvosanaa A tai B+ eikä esitetä hänen ylentämistään tehtävään D
            
         
               —
            
            
               kaikki tähän liittyvät, tätä seuraavat ja tätä edeltävät toimenpiteet on kumottava, mukaan lukien henkilöstöosaston ohjeet siitä, millä tavoin aakkosten ensimmäisillä kirjaimilla suoritettu arviointi on ymmärrettävä sekä 25.3.2010 päätetyt ylennykset, koska kantajan esimiesten suorittaman arvioinnin, joka on riitautettu, perusteella EIP:n on katsottava jättäneen ottamatta huomioon kohdan ”Promotions from Function E to D”
            
         
               —
            
            
               17. ja 30.11.2010 päivätyt kirjeet, joilla EIP:n pääjohtaja henkilöstösääntöjen 41 artiklassa tarkoitetun sovittelumenettelyn yhteydessä totesi, että kantaja ei voi edustaa itseään sekä 20.1.2011 päivätty kirje, jolla henkilöstöosaston johtaja kieltäytyi korvaamasta kantajan edustajan kuluja, on kumottava
            
         
               —
            
            
               EIP on velvoitettava korvaamaan aineellinen vahinko ja henkinen kärsimys, asianajaja Gabriele Isolalle maksettu palkkio sekä oikeudenkäyntikulut korkoineen ja rahan arvon alenemisesta johtuvine korvauksineen.